Scoot

**Scoot Pte Ltd**, beroperasi sebagai **Scoot**, ialah sebuah syarikat penerbangan kos rendah Singapura dan anak syarikat milik penuh daripada Singapore Airlines. Ia memulakan operasinya pada 4 Jun 2012 di laluan jarak sederhana dan jauh dari Singapura, kebanyakannya ke pelbagai lapangan terbang di seluruh rantau Asia-Pasifik. Slogan syarikat penerbangan Scoot ialah *Escape the Ordinary*.

Pada mulanya, armada Scoot terdiri daripada pesawat Boeing 777-200ER yang diperoleh daripada syarikat induknya, Singapore Airlines. Pada 2015, syarikat penerbangan itu mula mengalihkan armada jarak jauhnya ke Boeing 787 Dreamliners. Scoot menggunakan Airbus A320 dan Airbus A320neo untuk penerbangan jarak dekatnya.

Pada 25 Julai 2017, Tigerair, sebuah lagi syarikat penerbangan tambang rendah Singapura, secara rasmi bergabung dengan Scoot, dan operasinya telah diserap ke dalam Scoot dengan menggunakan sijil pengendali udara (AOC) untuk menyatukan perniagaan penerbangan tambang rendah. Dengan perubahan AOC, kod IATA syarikat penerbangan itu ditukar daripada TZ kepada TR, dan kod ICAOnya ditukar daripada SCO kepada TGW, yang sebelum ini digunakan oleh Tigerair. Walau bagaimanapun, jenama *Scoot* dan tanda panggilan *Scooter* dikekalkan. Ibu pejabatnya terletak di Lapangan Terbang Changi.

## Sejarah
### 2011–2013: Permulaan

Pada 25 Mei 2011, Syarikat Penerbangan Singapore Airlines mengumumkan akan menubuhkan syarikat penerbangan tambang rendah untuk laluan jarak sederhana dan jarak jauh. Campbell Wilson menjadi CEO pengasas syarikat penerbangan baharu itu pada 18 Julai 2011. Pada 1 November 2011, syarikat penerbangan itu diberi nama "Scoot". Pada 4 Jun 2012, Syarikat Penerbangan Scoot memulakan penerbangan sulungnya dari Singapura ke Sydney di Australia dan mula terbang ke Gold Coast, destinasi kedua Australia pada 12 Jun 2012. Pada 24 Oktober 2012, Syarikat Penerbangan Scoot mengumumkan bahawa syarikat induknya Singapore Airlines akan memindahkan sebanyak 20 Dreamliner Boeing 787-9 yang mereka tempah agar Syarikat Penerbangan Scoot menggantikan armada pesawat Boeing 777-200 Singapura Airlines sekarang dan membantu pengembangan dan pertumbuhannya yang akan datang. Syarikat Penerbangan Scoot mulai mempertimbangkan untuk memiliki armada campuran dari varian siri Boeing 787 yang berbeza daripada memiliki armada Boeing 787-9. Pada 26 Oktober 2012, Syarikat Penerbangan Scoot mengumumkan bahawa penumpang kini dapat membeli tiket "Interline" dengan Tigerair.

Pada 31 Januari 2013, Syarikat Penerbangan Scoot mengumumkan akan meningkatkan armadanya dengan mengirimkan armada siri Boeing 777-200 yang kelima pada akhir Mei atau awal Jun, untuk menambah dua atau tiga laluan lagi ke rangkaian. Syarikat penerbangan itu juga memperkenalkan ScooTV, perkhidmatan streaming hiburan dalam penerbangan untuk penumpang, dan iPad untuk disewa. Pada 21 Mac 2013, Syarikat Penerbangan Scoot mengumumkan bahawa ia akan melancarkan penerbangan bersambung tiga kali seminggu antara Singapura, Taipei dan Seoul. Laluan itu adalah penerbangan tambang murah pertama antara Singapura dan Seoul, dan sebagai sebahagian daripada kempen pelancaran, Syarikat Penerbangan Scoot membolehkan pelanggan menentukan tambang pelancaran melalui kempen media sosial. Keesokan harinya, Syarikat Penerbangan Scoot mengumumkan bahawa sebanyak 20 Dreamliner Boeing 787 yang mereka tempah adalah terdiri dari 10 Boeing 787-8 dan 10 Boeing 787-9. Syarikat ink memulakan penerbangan Singapura-Taipei-Seoul pada 12 Jun 2013. Pada 15 November 2013, Scoot memulakan penerbangan lima minggu dari Singapura ke Hong Kong, yang akan meningkat menjadi perkhidmatan harian pada Disember 2013. Kemudian pada Disember itu, Scoot memulakan penerbangan lima minggu dari Singapura ke Perth.

### 2014–2015: Perluasan

Pada September Tahun 2014, Syarikat Penerbangan Scoot mengumumkan bahawa ia akan memperkenalkan pesawat siri B787-9 di Sydney, Perth dan Hong Kong dari 29 Mac 2015. Bangkok dan Gold Coast menyusul pada akhir Bulan April, destinasi-destinasi seperti Tianjin, Shenyang dan Qingdao datang pada Bulan Mei. Pada 9 Disember 2014, Syarikat Penerbangan Scoot mengumumkan akan melancarkan perkhidmatan dari Singapura ke Melbourne pada 1 November 2015, syarikat penerbangan tersebut menggunakan pesawat Boeing 787. Pada 16 Disember 2014, Syarikat Penerbangan Scoot mengumumkan penubuhan syarikat penerbangan jarak jauh baharu di Negara Thai, NokScoot, yang merupakan usaha sama antara Syarikat Penerbangan Scoot dan Syarikat Penerbangan Nok Air. Syarikat penerbangan baharu itu memulakan penerbangan komersial dari lapangan terbang Don Mueang di Bangkok pada separuh kedua Tahun 2014. Nok Air memiliki 51% NokScoot sementara Scoot mengambil baki 49%. Pada 2 Februari 2015, Syarikat Penerbangan Scoot mengambil hantaran pesawat yang pertama dari 10 Boeing 787-9 Dreamliners. Pesawat ini mula beroperasi pada 5 Februari 2015 dan dikerahkan di laluan Singapura-Perth. Ia kemudian dikendalikan di laluan Singapura-Hong Kong pada keesokan harinya. Oleh kerana Syarikat Penerbangan Scoot terus menerima penghantaran pesawat siri Boeing 787, syarikat penerbangan tersebut telah menghentikan semua enam pesawat Boeing 777 yang sudah tua yang diperoleh dari Syarikat Penerbangan Singapore Airlines. Syarikat Penerbangan Scoot kemudian akan mula beralih kesemua armada siri Boeing 787. Selepas peralihan selesai, Syarikat Penerbangan Scoot akan mengoperasikan sebanyak 20 Boeing 787 Dreamliners.

Pada Julai 2015, syarikat induk Scoot iaitu Syarikat Penerbangan Singapore Airlines mengumumkan bahawa Syarikat Penerbangan Scoot mengalami kerugian operasi sebanyak S$ 20 juta pada suku pertama tahun kewangan 2015 dan mencapai faktor beban sebanyak 81.4%. Pada 15 Oktober 2015, Syarikat Penerbangan Singapore Airlines mengumumkan bahawa Syarikat Penerbangan Scoot akan menggantikan perkhidmatan Singapura ke Jeddah yang sudah wujud melalui Dubai dan melancarkan perkhidmatan langsung antara Singapura dan Jeddah (Tanpa Henti). Penerbangan baharu itu bermula pada 1 Mei 2016 selepas kelulusan peraturan. Pada April 2016, Syarikat Penerbangan Scoot mengumumkan niatnya untuk memulakan penerbangan ke tiga bandar di India iaitu Amritsar, Chennai, dan Jaipur, tertakluk kepada kelulusan peraturan. Syarikat induk Scoot, Singapore Airlines, akan menyediakan perkhidmatan maksimum kepada 15 bandar yang dibenarkan selepas bermulanya perkhidmatan Syarikat Penerbangan Scoot ke negara itu.

Pada 16 Mei 2016, Syarikat Penerbangan Scoot bergabung dengan perikatan tambang murah terbesar di dunia, Value Alliance (Pakatan Value). Pada 18 Mei 2016, Syarikat Penerbangan Singapore Airlines menubuhkan *Budget Aviation Holdings*, sebuah syarikat induk untuk memiliki dan menguruskan syarikat penerbangan bajetnya *Scoot* dan *Tiger Airways* berikutan penghapusan Syarikat Penerbangan Tiger Airways dari bursa saham Singapura. 

### 2016–2019: Gabungan dengan Tigerair
Pada Tarikh 4 November 2016, Syarikat Penerbangan Singapore Airlines mengumumkan bahawa Syarikat Penerbangan Tigerair akan bergabung ke Scoot. Penjenamaan semula tidak mempengaruhi usaha sama yang ada di Syarikat Penerbangan Tigerair Australia atau di Syarikat Penerbangan Tigerair Taiwan. Syarikat Penerbangan Tigerair Taiwan dimiliki bersama oleh China Airlines, yang memegang 80%, dan anak syarikatnya Mandarin Airlines memegang baki 20%.

Pada 25 Julai 2017, Syarikat Penerbangan Tigerair secara rasmi digabungkan menjadi Scoot, menggunakan Tigerair AOC, tetapi mengekalkan jenama 'Scoot'. Dengan perubahan AOC, kod IATA diubah dari TZ menjadi TR. Syarikat Penerbangan Scoot mengumumkan bahawa ia akan melancarkan penerbangan ke lima destinasi lagi iaitu  Harbin, Kuantan, Kuching, Palembang dan Honolulu. Pada 1 Disember 2017, Syarikat Penerbangan Scoot mengumumkan bahawa ia akan melancarkan penerbangan ke Berlin pada Tahun 2018.

### 2020: Tindak balas terhadap wabak COVID-19
Oleh kerana sekatan perjalanan yang disebabkan oleh pandemik COVID-19,Syarikat Penerbangan Scoot hanya terbang ke dua bandar pada April dan Mei 2020 iaitu Hong Kong dan Perth. Pada 20 Mei 2020, Syarikat Penerbangan Scoot mengumumkan akan memperluas operasi penerbangan pada Bulan Jun ke enam bandar iaitu Guangzhou, Hong Kong, Ipoh, Kuching, Pulau Pinang dan Perth.

Pada Jun 2020, Syarikat Penerbangan Scoot mengumumkan kedua-dua laluan mereka ke Eropah dibatalkan, dengan Athens dan Berlin tidak akan beroperasi semula sekurang-kurangnya pada musim panas Tahun 2021. Pada Julai 2020, Syarikat Penerbangan Scoot mengumumkan bahawa mereka akan meneruskan penerbangan ke Kuala Lumpur, pada 1 Ogos 2020 dengan langkah-langkah kesihatan dan keselamatan yang dipertingkatkan.

Pada 24 Ogos 2020, Syarikat Penerbangan Scoot mengumumkan bahawa satu diantara pesawat Airbus A320nya mengalami modifikasi kabin untuk membawa muatan di kabin. Pengaturan sementara ini akan menggandakan kapasiti kargo (pengangkutan barang) berbanding pesawat siri Airbus A320 lain yang hanya menggunakan ruang perut pesawat.

### 2024: Perkembangan laluan
pada bulan Mac 2024, Scoot Airlines, telah merancang untuk menggunakan pesawat jenis Embraer E190-E2, pada operasi laluan antarabangsa ke Malaysia dan Thailand, dengan kekerapan penerbangan ke Hat Yai 4 kali seminggu bermula 7 Mei 2024 , Krabi 3 kali seminggu bermula 9 Mei 2024 , Kuantan 1 kali seminggu bermula 3 Jun 2024  dan Miri 4 kali seminggu bermula 20 Mei 2024 , di masa yang sama juga merancang untuk menambah destinasi antarabangsa baharu ke Malaysia dan Thailand, dengan masing-masing ke Sibu (bermula 5 Jun 2024)  dan Koh Samui (bermula 13 Mei 2024) .

pada bulan Julai 2024, Scoot telahpun merancang untuk menambah 2 destinasi antarabangsa baharu ke Malaysia, dengan laluan Singapura - Melaka  dan Singapura - Kuala Lumpur/Subang , yang dimana masing-masing akan dimulakan pada penghujung September 2024 dan 1 September 2024 .

Pada destinasi antarabangsa ke Malaysia, iaitu Bandar Raya Melaka , ia akan dimulakan pada 23 Oktober 2024 , dengan kekerapan penerbangan lima kali seminggu .

Dan pada destinasi antarabangsa ke Indonesia, iaitu Kertajati, ia akan dimulakan pada 28 September 2024 .

## Urusan korporat
### Ibu pejabat
Ibu pejabat syarikat penerbangan itu terletak di Terminal 3 Lapangan Terbang Changi Singapura. Ia beroperasi dari Terminal 1, selepas berpindah ke sana pada 22 Oktober 2019.

### Reka bentuk korporat
Pesawat dicat dengan warna kuning-putih. Pada 11 Januari 2012, Syarikat Penerbangan Scoot melancarkan seragam awak kabinnya dengan tema hitam dan kuning, yang direka oleh ESTA. Selepas penggabungan dengan Syarikat Penerbangan Tigerair, seragam awak kabin baharu dengan kain lebih tebal dilancarkan.

### NokScoot

Syarikat Penerbangan NokScoot adalah syarikat penerbangan jarak jauh kos rendah yang berasaskan di Bangkok yang ditubuhkan pada Tahun 2015 dan merupakan usaha sama antara Syarikat Penerbangan Nok Air dari Negara Thai dan Syarikat Penerbangan Scoot dengan yang terakhir memegang saham 49%. Syarikat penerbangan itu beroperasi dari Lapangan Terbang Antarabangsa Don Mueang Bangkok. Syarikat Penerbangan NokScoot akan memasuki proses pembubaran pada 26 Jun 2020 apabila wabak COVID-19 bertambah buruk.

### Perikatan

Pada 16 Mei 2016, Syarikat Penerbangan Scoot bergabung dengan Value Alliance (Pakatan Value), sebuah syarikat penerbangan tambang murah terbesar di dunia. Perikatan baharu ini dimulakan bersama Syarikat Penerbangan Cebu Pacific dari Filipina, Jeju Air dari Korea Selatan, Nok Air dari Negara Thai dan NokScoot, Tigerair dari Singapura, Tigerair Australia dari Australia dan Vanilla Air dari Jepun.

## Destinasi

Dari Singapura, Scoot terbang ke lebih 16 negara dan 56 destinasi di seluruh Asia, Eropah dan Oceania.

### Perjanjian perkongsian kod
Syarikat Penerbangan Scoot miliki Perjanjian Perkongsian Kod dengan syarikat penerbangan berikut:

* SilkAir  (syarikat penerbangan sudah tidak wujud)
* Singapore Airlines

## Armada

Armada Syarikat Penerbangan Scoot bermula dengan pesawat Boeing 777-200ER  yang diperoleh dari syarikat induknya, iaitu Singapore Airlines, dikonfigurasi ulang dengan susun atur tempat duduk baharu dan enjin yang diubah (de-rated). Syarikat penerbangan itu telah merancang untuk mengoperasikan armada dengan sebanyak 14 pesawat pada 2016. Pada 24 Oktober 2012, Syarikat Penerbangan Scoot mengumumkan bahawa syarikat induk Singapura Airlines akan memindahkan sebanyak 20 Dreamliner Boeing 787-9 yang ditempahnya kepada Syarikat Penerbangan Scoot untuk menggantikan armada Boeing 777-200 milik Syarikat Penerbangan Scoot ketika ini.

Syarikat Penerbangan Scoot telah mengundurkan diri dari keenam-enam Boeing 777-200ER pada Bulan Ogos Tahun 2016 dan berpindah ke armada 'all-Boeing 787', selepas penyerahan sepuluh Boeing 787-9 yang pertama pada 2 Februari 2015 dan yang pertama dari sepuluh Boeing 787-8 pada pertengahan 2015.

Pada 25 Julai 2017, Syarikat Penerbangan Tigerair secara rasmi digabungkan menjadi Scoot, oleh itu, semua armada milik Syarikat Penerbangan Tigerair dipindahkan ke Syarikat Penerbangan Scoot.

Pada Oktober 2018, Syarikat Penerbangan Singapore Airlines menukar dua dari Boeing 787-10 berdasarkan tempahan menjadi Boeing 787-8, dan mengalihkannya ke Syarikat Penerbangan Scoot.

Pada Julai 2019, Syarikat Penerbangan Scoot mengumumkan bahawa ia menempah sebanyak 16 Airbus A321neos.

### Armada semasa
, Scoot mengoperasikan pesawat berikut:





### Bekas armada

## Kabin
### Airbus A320
Pesawat Airbus A320 milik Syarikat Penerbangan Scoot menawarkan tempat duduk ekonomi kelas satu sebanyak 180 tempat duduk. Setiap tempat duduk berukuran hingga  lebar dan mempunyai ukuran tempat duduk . Tempat duduk di bahagian depan kabin dan di barisan keluar kecemasan dikenali sebagai tempat duduk S-T-R-E-T-C-H dan mempunyai tempat duduk sekurang-kurangnya .

### Boeing 787
Pesawat Boeing 787 Syarikat Penerbangan Scoot dikendalikan dalam konfigurasi dua kelas iaitu, *ScootPlus* dan *Ekonomi*. Pesawat Boeing siri 787-8 yang dilengkapi dengan tempat rehat anak kapal untuk penerbangan jarak jauh, lalu Pesawat ini mempunyai tiga tempat duduk lebih sedikit di ScootPlus dan tiga tempat duduk lebih sedikit di Ekonomi daripada Pesawat siri 787-8 yang biasa.

Penyambungan Wi-Fi dan bekalan kuasa di tempat duduk tersedia di semua pesawat Boeing 787 pada Syarikat Penerbangan Scoot.

; ScootPlus

Terdapat 21 dan 35 tempat duduk ScootPlus pada pesawat Boeing siri 787-8 dan siri 787-9. Tempat duduk kulit penuh berwarna hitam dan disusun dalam konfigurasi 2-3-2, dengan sandaran kepala dan rehat kaki yang boleh disesuaikan sepenuhnya. Setiap tempat duduk berukuran hingga , serta mempunyai ukuran tempat duduk  dan ukuran berbaring .

; Ekonomi

Terdapat 314 dan 340 tempat duduk kelas Ekonomi di Pesawat Boeing siri 787-8 dan siri 787-9 masing-masing, juga disusun dalam konfigurasi 3-3-3. Tempat duduk Ekonomi Standard, dengan warna biru tua polos, mempunyai lebar tempat duduk dengan ukuran 18 inci, dan tempat duduk dengan ukuran 31 inci. *Super Seats* hanya boleh didapati di pesawat 787-9. Mereka memiliki lebar tempat duduk yang sama dengan tempat duduk standard pada ukuran 18 inci, tetapi dengan tempat duduk dengan ukuran 34 hingga 36 inci. Tempat duduk S-T-R-E-T-C-H, yang merupakan tempat duduk sekat dan barisan keluar di kabin ekonomi, juga berwarna biru tua. Walaupun mereka memiliki tempat duduk dengan ukuran 34 hingga 36 inci yang sama dengan *Super Seats*, kerana ini adalah tempat duduk sekat dan barisan keluar, tiada tempat duduk di depan mereka, yang memberi mereka ruang kaki paling banyak di kabin ekonomi. Hanya *Super Seats* dan tempat duduk S-T-R-E-T-C-H yang dilengkapi dengan sandaran kepala.

Penumpang boleh memilih tempat duduk mereka dengan bayaran (tambang) nominal. Penumpang boleh menempah *Super Seats* dengan bayaran dan boleh memilih tempat duduk mereka tanpa sebarang kos tambahan. Penumpang yang memilih tempat duduk S-T-R-E-T-C-H perlu membayar lebih banyak berbanding *Super Seats*.

; Scoot-In-Silence

Scoot in Silence ialah kabin kecil dengan beberapa baris tempat duduk tepat di belakang kabin ScootPlus. Ia diiklankan sebagai kawasan tenang. Tiket hanya dijual kepada pelancong berusia 13 tahun ke atas. Pada Pesawat Boeing siri 787-9, semua tempat duduk di kabin Scoot-In-Silence adalah *Super Seats* atau tempat duduk *S-T-R-E-T-C-H*. Pada Pesawat Boeing siri 787-8, hanya tempat duduk standard dan Tempat duduk S-T-R-E-T-C-H yang ditawarkan di kabin ini. Tempat duduk di zon ini berharga lebih tinggi daripada tempat duduk di kabin utama.

## Kejadian

* Pada 6 April 2018, penerbangan 634 Scoot dalam perjalanan ke Hat Yai dikawal kembali ke Singapura oleh dua jet pejuang Tentera Udara Republik Singapura berikutan ancaman bom yang dibuat oleh seorang penumpang di dalam pesawat. Ancaman itu adalah tipuan dan tiada kecederaan di antara 179 penumpang dan anak kapal yang terlibat. Penumpang itu ditangkap dan didenda sebanyak $ 4,500 kerana melanggar Akta *Perlindungan dari Gangguan*.

## Lihat juga
* Singapore Airlines
* SilkAir
* Tigerair Singapura
* NokScoot

## Rujukan

## Pautan luar

* Laman web rasmi Scoot